VENDIM
Nr. 219, datë 7.4.2021

PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “ZGJERIMI I RRUGICËS NË RRUGËN ‘BESA’, LAGJJA NR. 1 ‘BARRIKADË’”, BERAT

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave 

VENDOSI:

[bookmark: _GoBack]1. Shpronësimin për interes publik të pronarëve të pasurive të paluajtshme, pronë private, që preken nga realizimi i projektit “Zgjerimi i rrugicës në rrugën ‘Besa’, lagjja nr. 1 Barrikadë”, Berat.
2. Shpronësimi të bëhet në favor të Bashkisë Berat. 
3. Pronarët e pasurive të paluajtshme, pronë private, që shpronësohen, të kompensohen, në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë e llojit “truall”, me një vlerë të përgjithshme prej 79 477 (shtatëdhjetë e nëntë mijë e katërqind e shtatëdhjetë e shtatë) lekësh.
4. Vlera e përgjithshme e shpronësimit, për pasuritë e llojit “truall”, me vlerë 79 477 (shtatëdhjetë e nëntë mijë e katërqind e shtatëdhjetë e shtatë) lekë, të përballohet nga fondet e Bashkisë Berat.
5. Shpenzimet procedurale, në vlerën 50 000 (pesëdhjetë mijë) lekë, do të përballohen nga buxheti i miratuar për Ministrinë e Infrastrukturës dhe Energjisë.
6. Afati i përfundimit të shpronësimit të jetë brenda tre muajve nga data e hyrjes në fuqi të këtij vendimi.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, do të kompensohen, për efekt shpronësimi, pasi të kenë paraqitur dokumentacionin justifikues pranë Bashkisë Berat.  
8. Bashkia Berat të kryejë procedurat për likuidimin e pronarëve të shpronësuar.
9. Afati i fillimit dhe i përfundimit të punimeve të jetë në përputhje me afatet e parashikuara nga Bashkia Berat.
10. Agjencia Shtetërore e Kadastrës, Drejtoria Vendore Berat, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Berat, të fillojë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe të bëjë kalimin e pronësisë për pasurinë e shpronësuar në favor të Bashkisë Berat.
11. Agjencia Shtetërore e Kadastrës, Drejtoria Vendore Berat, të pezullojë të gjitha transaksionet me pasurinë e shpronësuar, deri në momentin kur do të realizohen procesi i hedhjes së gjurmës së projektit mbi hartën kadastrale dhe kalimi i pronësisë në favor të Bashkisë Berat.
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës, Drejtoria Vendore Berat dhe Bashkia Berat për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe 




LISTA E PRONARËVE TË PASURIVE, PRONË PRIVATE, QË SHPRONËSOHEN NGA REALIZIMI I PROJEKTIT 
“ZGJERIMI I RRUGICËS NË RRUGËN ‘BESA’, LAGJJA NR. 1 ‘BARRIKADË’”
VLERËSIMI I PASURISË SË LLOJIT “TRUALL”, ËSHTË KRYER BAZUAR NË VKM-në NR. 89, DATË 3.2.2016
 
	Nr.
	Emër mbiemër
	Lloji i pasurisë
	Z.K.
	Nr. i pasurisë
	Sip. e shpronësuar m2
	Çmimi lekë/m2
	Vlera totale në lekë
	Adresa
	Shënime

	1
	Ramadan Skënder Hoxha
	truall
	8501
	5/94
	7
	4183
	29281
	Lagjja “Barrikadë”, rruga “Besa”, Berat
	Konfirmuar nga ZVRPP-ja Berat me shkresën nr. 5398/1 prot., datë 21.9.2018

	2
	Adnan Novruz Mali
	truall
	8501
	5/95
	12
	4183
	50196
	Lagjja “Barrikadë”, rruga “Besa”, Berat
	Konfirmuar nga ZVRPP-ja Berat me shkresën nr. 5398/1 prot., datë 21.9.2019

	VLERA TOTALE 
	19
	 
	79477
	 
	 



